क्रिस्टॉफ़ वाल्ट्ज़ (लातिन लिपि: Christoph Waltz, जर्मन उच्चारण:; जन्म: ४ अक्टूबर १९५६) एक ऑस्ट्रीयाई-जर्मन अभिनेता तथा निदेशक हैं। २००९ से वे मुख्य रूप से अमेरिका में ही सक्रिय रहें हैं। उनके पुरस्कारों के समक्ष २ अकादमी पुरस्कार, २ गोल्डेन ग्लोब पुरस्कार, ब्रिटिश अकादमी फ़िल्म पुरस्कार और दो स्क्रीन एक्टर्स गिल्ड पुरस्कार शामिल हैं।

प्रारंभिक जीवन 
वाल्ट्ज़ ने ४ अक्टूबर १९५६ में विएना, ऑस्ट्रिया में जन्म लिया। उनके पिता, योहानेस वाल्ट्ज़, जर्मनी में सेट डिज़ाइनर और उनकी माता, एलिज़ाबेथ अर्बनसीच, ऑस्ट्रिया में एक कॉसट्युम डिज़ाइनर हुआ करती थी। 

वे एक ऐसे परिवार से आते हैं जिनका हमेशा से ही नाटक और अभिनय से सबंध रहा हैं: उनकी नानी बर्गथिएटर और मुक चलचित्र अभिनेत्री मारिया मायेन, और उनके सौतेले दादा, एम्मरिक राइमर्स, और उनके पर-परदादा जॉर्ज राइमर्स, दोनों रंगमंच अभिनेता हुआ करते थे और कई मुक चलचित्रों के भी भाग रह चुके हैं। उनके नाना, रूडोल फॉन अर्बन, स्लोविनिआई वंश के मनोचिकित्सक थे और सिग्मंड फ्रायड के छात्र भी रहे हैं। 

जब वे सात वर्ष के थे, वाल्ट्ज़ के पिता चल बसे, और उनकी माता ने कुछ समह पश्चात संगीत रचयिता और निर्देशक अलेक्जेंडर श्टाइनब्रेकर से विवाह कर लिया। श्टाइनब्रेकर इससे पहले निदेशक माइकल हानेके की माता से विवाहित थे। इस कारण, वाल्ट्ज़ और हानेके, दोनों के एक ही सौतेले पिता हैं। 

दस वर्ष की उम्र में अपनी पहली ओपेरा देख, बचपन से ही वाल्ट्ज़ को ओपेरा का शौक रहा हैं। अपनी किशोर वर्षो में, वे ओपेरा हर सप्ताह दो बारी देखने जाया करते थे। उनको नाटक और थिएटर में कोई रूचि नहीं थी और वे एक ओपेरा गायक बनना चाहते थे। 

विएना के थेरेसियानुम से अपनी शिक्षा पूर्ण करने के पश्चात वाल्ट्ज़ सुप्रसिद्ध मैक्स राइनहार्ड्ट सेमिनार में अभिनय सीखने गए। इसी समह, वे यूनिवर्सिटी ऑफ़ म्यूज़िक एैंड परफॉर्मिंग आर्ट्स विएना में गीत गाना और ओपेरा भी सीख रहे थे, परंतू अंत में उन्होंने यह निर्णय लिया कि उनके स्वर एक अच्छे ओपेरा पेशे के लिए अनुपयुक्त हैं। १९७० दशक के आखरी वर्षो में, वाल्ट्ज़ ने कुछ समय न्यू यॉर्क में बिताया, जहाँ उन्होंने ली स्ट्रासबर्ग और स्टेल्ला एडलर के साथ अभिनय में प्रशिक्षण किया। एडलर के अधीन उन्होंने पटकथा प्रस्तुतिकरण सीखा और अपनी विश्लेषणात्मक दृष्टिकोण का श्रेय वे एडलर की शिक्षा को ही देते हैं।

व्यवसाय

व्यक्तिगत जीवन 

अपनी पूर्व पत्नी, जैकलिन(जन्म: राउख़) के साथ वाल्ट्ज़ के तीन बच्चे हैं। वे प्रारंभिक रूप से न्यू यॉर्क में बसी एक नृत्य चिकित्सक थीं। दोनों लंदन में रहा करते थे और उनका विवाह १७ वर्षो तक चला। वाल्ट्ज़ ने अपनी दूसरी शादी जर्मन कॉसट्युम डिज़ाइनर यूडिथ होल्स्ट से की जिनके साथ उनकी एक बेटी हैं। वे बर्लिन, विएना और लॉस एंजेलेस के बीच अपना समय बांटते हैं। 

वाल्ट्ज़ की मातृभाषा जर्मन है परंतु वे अंग्रेज़ी और फ़्रांसीसी भी धाराप्रवाह रूप से बोल सकते हैं। वे इन तीनो भाषाओ को इंग्लोरियस बास्टर्ड्स और जैंगो अनचेंड में बोलते हैं, और हालांकि वे इंग्लोरियस बास्टर्ड्स में इतालवी भी बोलते हैं परंतु उन्होंने यह बताया है कि वे उसे असलियत में नहीं बोल पाते। 

वाल्ट्ज़ विएना में एक जर्मन पिता को पैदा हुए जिन्होंने उनके जन्म के उपरांत ही उनको जर्मन नागरिकता उपलब्ध कराने की प्रक्रिया शुरू कर दी। २०१० में उनको ऑस्ट्रियाई नागरिकता उपलब्ध हुई। इस प्रकार उनके पास दोनों जर्मनी और ऑस्ट्रिया की नागरिकता मौजूद है। परंतु उनके अनुसार उनका जर्मन पासपोर्ट केवल एक कानूनी रूप से ही उनकी राष्ट्रीयता को जताता है, इस बात के पश्चात कि वह पूर्ण रूप से ऑस्ट्रियाई राष्ट्रिय चुनावो में मतदान नहीं कर सकते थे। यह पूछे जाने पर कि यदि वे अपने आप को विएनीज़ मानते हैं, उन्होंने यह उत्तर दिया: "मैंने विएना में जन्म लिया, विएना में पला-बढ़ा, विएना में विद्यालय गया, विएना में पूरी शिक्षा प्राप्त की, अपनी पेशेवर जीवन विएना से ही शुरू की, नाटक में पहली बार विएना में ही काम करना शुरू किया, अभिनय भी सबसे पहले विएना में ही किया। इसके अलावा और भी कुछ विएनीज़ विवरण हैं। आखिर और कितना ऑस्ट्रियाई होना चाहिए तुम्हारे हिसाब से?"

चलचित्र सूची

फ़िल्म 

स्लोवेनिया के लोग
1956 में जन्मे लोग
जीवित लोग